tartuNLP/wikipedia-smugri-20251201 huggingface dataset:
Sai

Sai on teatud sorti nisujahust valmistatud leib ja toiduaine ning pagaritoode.
Saiad võivad olla magusad või soolased.
Jahusordid.
Tänapäeval kasutatakse leiva-saia ning pagari- ja kondiitritööstustes saiade valmistamisel valdavalt kõrgema (tüüp 550) ja esimese (tüüp 812), harvemini teise sordi (tüüp 1050) nisujahu.
Vormid.
Saiu liigitatakse kuju järgi: 
Saiu liigitatakse ka abitoorainete järgi: moonisai, rosinasai, kaneelisai jt. 
Saiad võivad olla pätsikujulised või vormileivakujulised, aga ka õhukesed ja pehmed, pikad või ümmargused.
Abitoorained ja abimaterjalid.
Saiaretsept (nii töönduslikul kui ka kodusel saiaküpsetamisel) võib lisaks vajalikku tüüpi nisujahule ette näha abitooraineid ja abimaterjale, mille lisamine saiatainasse sõltub retseptist. Levinumad on vesi, pärm, sool, suhkur, tärklis, siirupid, piim, jogurt, juust, kondenspiim, piimapulber, toidurasvad, munad, munapulber, vürtsid, puuviljad, eeterlikud õlid, pähklid, rosinad, seemned, stabilisaatorid, toiduvärvid, kobestusained, kakao jpt. 
Kergitusained.
Kergitusainetena kasutatakse söögisoodat, küpsetuspulbrit või juuretist.
Magusus

Magusus on maitseomadus, mida põhjustavad magusained (enamasti sahharoos või glükoos).
Magusus on üks põhimaitsetest. Seda peetakse peaaegu eranditult meeldivaks maitseks.
Tuntumad magusained on suhkur ja teised sahhariidid, aga leidub ka muid looduslikke ja sünteetilisi aineid, mis on magusad. Selliseid aineid, mis on magusad suhkruga võrreldes väiksema koguse juures, kasutatakse tihti kunstlike magustajatena, et vähendada toidu kalorsust. Niisuguste suhkruasendajate seas on näiteks sahhariin, aspartaam ja ksülitool.
Kolmekeisriliit

Kolmekeisriliit (saksa keeles "Dreikaiserabkommen", vene keeles "Союз трёх императоров") oli esimese Saksamaa riigikantsleri Otto von Bismarcki algatusel sõlmitud neutraliteedi- ja sõprusleping Saksa keisririigi, Austria-Ungari ja Venemaa keisririigi valitsejate vahel.
Liit sai alguse 1872. aastal, mil kohtusid keisrid Wilhelm I, Franz Joseph I ja Aleksander II. Bismarcki, kes kohtumise oli korraldanud, eesmärgiks oli eestkätt siduda Saksamaaga Austria-Ungari, et too ei läheneks revanšismimõtteis olevale Prantsusmaale. Pikemas perspektiivis oli suurem tähtsus aga Venemaa sidumisel, sest ennekõike soovis ta vältida sõda kahel rindel. Austria-Ungari huvides oli oma rahvusvahelise positsiooni tõstmine pärast 1866. aastal kaotatud Preisi-Austria sõda. Ehkki tema poliitika oli selle mõjul olnud küllaltki Saksa-vaenulik, oli tal hädasti vaja liitu, et oma ambitsioone Balkanil kindlustada. Seal oli tema põhikonkurendiks Venemaa, kellega loodeti selles liidus olles erimeelsusi siluda. Venemaa huvides oli liit juba seepärast, et mitte isoleeruda muust Euroopast, pealegi kehastasid teised keisrid riigi jaoks väga olulisi konservatiivseid väärtusi.
Liit sõlmiti ametlikult 1873. aastal. Ometi ei püsinud liikmete üksmeel kuigi kaua, sest nende erimeelsused osutusid siiski sellest suuremateks. Lõpliku hoobi kolmekeisriliidule senisel kujul andis Vene-Türgi sõda aastatel 1877–1878, milles Austria-Ungari nägi oma Balkani-huvide räiget rikkumist. Selle tulemusena sõlmiti 1879. aastal salajane Venemaa vastu suunatud Austria-Saksa liit, millega 1882. aastal ühines ka Itaalia, nõnda tekkis Kolmikliit. Samas püüdis Bismarck ikkagi jätkata ka kolme keisri omavahelist koostööd, 1882. aastal liitu pikendatigi, ehkki sedakorda ainult neutraliteedilepinguna. 1887. aastal pikendati seda veel korda, siis Edasikindlustamislepingu nime all. Kolmekeisriliidu hävitas lõplikult aga Wilhelm II ajal muutunud välispoliitika, mille tulemusena Bismarck 1890. aastal vallandati ning mõni aasta hiljem Edasikindlustamislepingut enam ei pikendatud. See andis võimaluse Prantsuse-Vene liidu tekkeks, millest hiljem arenes välja Antant.
Pott

Pott on sügav ja tugev anum või nõu, tavaliselt asjade hoidmiseks või toidu valmistamiseks, on kasutatud ka väiksema tulekoldena.
Tänapäevased toiduvalmistamise potid on enamasti mittenakkuva pinnakattega, alumiiniumist kestaga, mille siseküljel on mõõteskaala, vastupidava mitmekihilise roostevabast terasest põhjaga, mittekuumenevate bakeliidist käepidemetega, klaasist kurnamisavaga kaanega, millel on silikoonist serv.
Kokandus.
Potte kasutatakse vedela toidu valmistamiseks ja hoidmiseks.
Ajaloost.
Savipotte kasutati juba kiviajal. Keskaegses Euroopas oli alt laienevad pronks- või malmpotid laialt levinud, kuid Eestis nad üldiselt kasutust ei leidnud. Venemaal ja setudel oli potis ahjuroogade valmistamine tavaline. 19. sajandi keskpaiku hakati idanaabrite eeskujul Ida-Eestis kasutama tasapinnalise põhjaga ning ülespoole laienevaid malmist (võru murdes "tsugun") või savist ahjupotte. Poti ahju ja ahjust väljatõstmiseks võeti kasutusele pika puuvarrega potihark (võru murdes "uhvar").
Edmund Arthur Wilhelm Adelheim

Edmund Arthur Wilhelm Adelheim (17. mai 1843 Tallinn – 2. märts 1911 Tallinn) oli baltisaksa arst.
Ta oli arst, dr.med. 1869, Tallinnas 1870–1871 ja 1873–1904 sh Tallinnas Diakonisside Asutises ning Viinis 1871–1873.
Polikliinik

Polikliinik on ambulatoorseid (ravi- ja profülaktika-) teenuseid osutav suurem haiglaväline tervishoiuasutus.
Polikliinikus töötavad perearstid ja eriarstid.
Johann Friedrich Ernst Albrecht

Johann Friedrich Ernst Albrecht (11. mai 1752 Stade – surnud 11/23. märtsil 1814 Altonas) oli saksa arst ja kirjanik.
Aastatel 1776–1780 oli ta krahv Manteuffeli majaarst Tallinnas.
Wilhelm Voigt

Friedrich Wilhelm Voigt ("Köpenicki kapten", saksa keeles "Hauptmann von Köpenick", 13. veebruar 1849 Tilsit – 3. jaanuar 1922 Luxembourg) oli endine sunnitööline, kes 16. oktoobril 1906 vanakraamiturult ostetud kaptenimundrit kandes ja kapten v. Malsamina esinedes tungis Köpenicki linnavalitsusse, arreteeris linnapea ja konfiskeeris linnakassa.
Johann Andreae

Johann Andreae (15/25. oktoober 1590 – 25. aprill/5. mai 1650 Rostock) oli Tallinna linnaarst ("Stadtphysikus") 13/23. jaanuarist 1625 kuni 17/27. juunini 1634.
Christiaan Barnard

Christiaan Neethling Barnard (8. november 1922 – 2. september 2001) oli Lõuna-Aafrika südamekirurg, kes 1967. aastal tegi maailma esimese eduka südamesiirdamisoperatsiooni.
1946. aastal lõpetas ta Kaplinna Ülikooli ja asus tööle Groote Schuuri haiglasse kirurgina. Aastail 1956–1958 täiendas end Minnesota ülikoolis.
Teda huvitasid lahtised südamelõikused ning ta valmistas esimese südame tehisklapi.
1967. aastal, pärast edukaid südamesiirdamisi koertel, otsustas ta südame siirata inimesele. Patsient Louis Washkansky elas siiratud südamega 18 päeva. Ta suri tüsistustesse.
Järgmise südame siirdamise inimesele tegi ta 2. jaanuaril 1968; seekordne patsient hambaarst Philip Blaiberg elas siirdatud südamega 19 kuud (suri 17. augustil 1969).
PCB

PCB on akronüüm, millel on mitu tähendust.
Mötley Crüe

Mötley Crüe [mɑt-li kru] on populaarne "glam metal"'i bänd Los Angelesest. 
Bändi esialgsed liikmed olid: Nikki Sixx, Tommy Lee, Mick Mars ja Vince Neil. 
Mötley Crüe on USA menukaim "glam metal"'i ja "hard rock"'i bänd. Nende albumeid on müüdud 42 miljonit eksemplari, sealhulgas USA-s 25 miljonit.
Henri Becquerel

Antoine Henri Becquerel (15. detsember 1852 Pariis – 25. august 1908) oli prantsuse füüsik, Nobeli auhinna laureaat.
Ta pälvis 1903. aastal koos Marie ja Pierre Curiega elementide radioaktiivsuse avastamise eest Nobeli auhinna.
Tema järgi on nimetatud bekrell – radioaktiivse preparaadi aktiivsuse ühik.
Elulugu.
Becquereli isa oli füüsik. Suguvõsas oli mitu põlvkonda nimekaid teadlasi ning ka Henrist ja ta vennast Jeanist said teadlased. Henri õppis reaalaineid École polytechnique'is ja inseneriteadust École des Ponts et Chaussées's.
1890. aastal abiellus ta Louise Désirée Lorieux'ga.
Teadustöö.
Becquerel huvitus fluorestsentsist. Pärast röntgenikiirguse avastamist uuris ta, kas fluorestseerivad uraanikristallid kiirgavad ka röntgenikiiri. Tema hüpotees leidis 24. veebruaril 1896 kinnitust ja hiljem avastas ta, et kristallid kiirgavad ka ise. Seda nähtust hakati kutsuma radioaktiivsuseks.
Friedrich Konrad Gadebusch

Friedrich Konrad Gadebusch (9. veebruar (vana kalendri järgi 29. jaanuar) 1719 Rügen – 20. juuli (9. juuli) 1788) oli baltisaksa ajaloolane, Tartu rae justiitsbürgermeister.
Gadebusch õppis enne Königsbergi ülikoolis õigusteadust, 1750. aasta paiku tuli ta Liivimaale. Esialgu oli ta koduõpetaja, seejärel tõusis Tartu linnaametnikuks ning pärast 1765. aastat, kui tal õnnestus lahendada Tartu rae ja linnarahva vaheline tüli, algas Gadebuschi kiire karjäär. 1767 oli ta Tartu esindajana Katariina II poolt kokku kutsutud Põhiseadusliku Komisjoni koosseisus, kaitstes muuhulgas ka Baltikumi eristaatust (Balti erikorda). Hiljem pühendas ta töö kõrvalt tuntavalt aega ka ajalookirjutusele, ajaloohuvi oli tal tekkinud juba Saksamaal.
Tema tuntuimad teosed:
Maria Theresia taaler

Maria Theresia taaler on suur hõbedast kaubandusmünt, mida vermitakse alates 1741. aastast. 
Tema läbimõõt on 39,5 mm, kaal 28,0668 grammi, proov 833 ja puhta hõbeda sisaldus 23,389 grammi. 
Pärast Maria Theresia surma vermitud Maria Theresia taalrid kannavad uuendamata aastaarvu 1780. Varem vermiti neid paljudes Euroopa riikides ja ka väljaspool Euroopat, aastast 1962 aga ainult Viinis. 2000. aastaks oli neid kokku vermitud umbes 389 miljonit.
Kuni 31. oktoobrini 1858 oli taaler seaduslikult käibel Austrias, hiljem paljudes Aafrika ja Lähis-Ida riikides.
Esimese astme linn

Esimese astme linn oli 1. mail 1938 jõustunud linnaseaduse järgi linn, kus oli üle 50 000 elaniku.
Esimese astme linnu oli Eestis ainult üks ja see oli Tartu (59 986 elanikku 1. mail 1938), sest Tallinn, kuigi suurem, oli pealinnana astmetest väljaspool.
Hnum

Hnum on vanaegiptuse mütoloogias viljakusjumal, kes voolis Niiluse mudast inimkonna. 
Teda kujutati algul jäärana, hiljem jäärapäise inimesena. Teda on kujutatud sageli ka oinapäise mehena.
Hnumi olulisemad kultusekeskused olid Elefantine, Antinoe ja Esne. Kahes viimases peeti Hnumi ka jumal-demiurgiks.
Hnumi elukaaslasteks on nimetatud sünnitusjumalanna Heketit ja sõjajumalanna Neithi.
Seth

Seth (sw-t-ḫ "Stẖ" (Sū́tVẖ/Sū́tVẖ = "suteh"); Uue Riigi ajal kadus lõpust ḫ (="Sḗt") ja see vorm levis ka esimesel aastatuhandel m.a.j, seetõttu on kopti keeles "Sēt" ning kr keeles 2 vormi Σηθ "Seth" ja Σετ "Set") on vanaegiptuse mütoloogias kurjuse kehastus, Osirise (oma venna) tapja.
Teda kujutati eesli peaga. Seth oli Vana-Egiptuse usundis kõrbe-ja kaosejumalus.
Tüvest "seth" pärineb kuninga (vaarao) nimi Sethos.
Pakutrükk

Pakutrükk on tõenäoliselt Aasiast pärinev kanga dekoreerimise meetod, kus (tavaliselt puust valmistatud) nikerdatud trükipakk kaetakse värviga ning vajutatakse selle abil muster kangale. Teise võimalusena kantakse paku abil kangale värvi kangale kinnitumist takistav aine ning kastetakse seejärel kangas värvisse. 
Kõrge taseme omandas pakutrüki tehnika Venemaa sitsimeistrite juures.
Kuressaare raekoda

Kuressaare raekoda oli Kuressaare rae valitsushoone Kuressaare kesklinnas aadressil Tallinna tänav 2. See on olnud Kuressaare linnavolikogu esindushoone, nüüd asub seal Saaremaa vallavolikogu.
Ehitus- ja saamislugu.
17. sajandi teisel poolel toimus Rootsi ja Taani vahel sõda ülemvõimu pärast Läänemere maades, mis lõppes Saaremaa jaoks Brömsebro rahuga 1645. aastal ning Rootsi kuninganna Kristiina läänistas Saaremaa Prantsuse päritoluga Rootsi sõjaväelastele De la Gardiedele, Magnus Gabriel De la Gardie määrati Saaremaa asevalitsejaks.
Magnus De la Gardie läänistas Kuressaare linnale Tiirimetsa mõisa ja veel maad Lõmalast ning nõudis vastutasuks linnalt kaalukoja (vaekoja) ja raekoja ehitamist. Mõningate vaheaegadega kestis raekoja ehitamine ligi 17 aastat ning esimene raekoda valmis 1670. aastal.
Kuressaare raekoja uurijate arvamus raekoja arhitektuurse lahenduse autorsuse kohta on see, et raekoja projekteeris Magnus De la Gardie, joonised valmistas ehitusmeister Franz Stimer, kes asus Riiga Elbingist ja töötas Magnus De la Gardie ülesandel Kuressaares aastatel 1648–1654.
Arhitektuur.
Kuressaare raekoja lihtne ja range arhitektuur esindab Põhjamaade barokki. Hoone on kahekorruseline kõrge kelpkatusega hoone, ehituskehand on kuubikujuline, krohvitud paekivist seintega. Kuressaare raekoja fassaadi kõige pilkupüüdvamaks väliselemendiks peetakse barokset raidportaali. Portaali kohal on suurtest dolomiitplokkidest karniis, mille kohal omakorda dolomiidist voluutide vahel ornamenditud must kuldtähtedega kartušš.
Ehisvormil on ladinakeelne kiri, mis viitab hoone ühiskondlikule eripärale: "Semper officio fungitur utilitati hominum consulens et societati. Anno MDCLXX". Seda teksti on tõlgitud läbi aegade erinevalt. Viimane tõlge 1995. aastast kõlab järgmiselt: "Alati täidab ta oma kohust inimeste kasuks, selleks kodanikkonnalt nõu küsides. Aastal 1670". (tõlkija I. H. Jarvet). Teksti kohal on kaks reljeefset greifi linna vappi hoidmas, välja täiteks on kasutatud taimemotiive.
Raekoja saali laes on 5,5 meetri pikkune ja 7,8 meetri laiune Eesti suurim lõuendile maalitud plafoonmaal.
Prince

 
Prince Rogers Nelson (esinejanimega Prince; 7. juuni 1958 Minneapolis – 21. aprill 2016) oli USA laulja ja näitleja.
1970. aastatel.
25. juunil 1977 sõlmis Prince lepingu plaadifirmaga Warner Bros.
1. oktoobril 1977 algas debüütalbumi "For You" salvestamine. Albumit saatis küll vaid tagasihoidlik edu, kuid sellest tuli hitt "Soft and Wet", mille sõnad näitavad, kuhu Prince suuna võttis.
Aastail 1993–2000 kasutas Prince oma pseudonüümina tundmatut "armastuse sümbolit", mida keegi ei osanud hääldada. Tollal kutsuti teda "artistiks, keda varem tunti nimega Prince".
Onega jõgi

Onega (vene "Онега") on jõgi Euroopas Põhja-Venemaal. Algab Latša järvest. Voolab valdavalt põhja, suubub Valge mere Onega lahte.
Pikkus 416 km, valgala 56 900 km². Suuremad lisajõed on Vološka, Moša, Kodina, Kena, Iksa ja Koža.
Jõe ääres asuvad Kargopoli ja Onega linn.
Patutunnistus

Patutunnistus ehk Confiteor (ladina keeles 'tunnistan') ehk Mea culpa (ladina keeles 'minu süü') on kristluses pattude avalik ülestunnistamine. 
Katoliiklik patutunnistus.
Katoliikluses on patutunnistus traditsiooniliselt liturgia (missa) osa.
'"Mina tunnistan kõigeväelisele Jumalale &lt;br&gt;ning teile, vennad ja õed, &lt;br&gt;et olen mõtte, sõna, teo ja tegematajätmisega palju pattu teinud: &lt;br&gt;minu süü, minu süü, minu ülisuur süü. &lt;br&gt;Seepärast palun Pühimat Neitsit Maarjat, &lt;br&gt;kõiki ingleid ja pühakuid &lt;br&gt;ning teid, vennad ja õed, &lt;br&gt;palvetage minu eest."'
"Confíteor Deo omnipoténti,&lt;br&gt;et vobis, fratres,&lt;br&gt;quia peccávi nimis cogitatióne, verbo, ópere, et omissióne:&lt;br&gt;mea culpa, mea culpa, mea máxima culpa.&lt;br&gt;Ideo precor beátam Maríam semper Vírginem,&lt;br&gt;omnes angelos et sanctos&lt;br&gt;et vos, fratres,&lt;br&gt;oráre pro me ad Dóminum Deum nostrum."
"Confiteor Deo omnipotenti,&lt;br&gt; beatæ Mariæ semper Virgini,&lt;br&gt; beato Michæli Archangelo, &lt;br&gt;beato Ioanni Baptistæ,&lt;br&gt; sanctis Apostolis Petro et Paulo, &lt;br&gt;omnibus Sanctis, et vobis, fratres (et tibi pater), &lt;br&gt;quia peccavi &lt;br&gt;nimis cogitatione, verbo et opere: &lt;br&gt;mea culpa,&lt;br&gt; mea culpa,&lt;br&gt; mea maxima culpa. &lt;br&gt;Ideo precor beatam Mariam&lt;br&gt; semper Virginem, &lt;br&gt;beatum Michælem Archangelum,&lt;br&gt; beatum Ioannem Baptistam, &lt;br&gt;sanctos Apostolos Petrum et Paulum, &lt;br&gt;omnes Sanctos, et vos, fratres (et te, pater),&lt;br&gt; orare pro me ad Dominum Deum nostrum. &lt;br&gt;Amen."
Seks ja linn

"Seks ja linn" (originaali pealkiri "Sex and the City") on aastatel 1998–2004 toodetud ning Emmy ja Kuldgloobusega pärjatud USA komöödiasari. Seriaali autor on Darren Star ja sari põhineb osaliselt Candace Bushnelli samanimelisel raamatul.
Sarja tegevus toimub New Yorgi linnas ja keskendub seltskonnaelu eliiti kuuluvale neljale modernsele naisele ja nende igapäevaeludele ning armusuhetele.
Seriaal on saanud kaks järge mängufilmide "Seks ja linn" ja "Seks ja linn 2" näol.
Auhinnad.
Emmy auhinnad
Kuldgloobus
Gyude Bryant

Charles Gyude Bryant (17. jaanuar 1949 – 16. aprill 2014) oli Libeeria poliitik. Oli Üleminekuvalitsuse peaminister ja Libeeria riigipea 14. oktoobrist 2003 – 16. jaanuarini 2006. Üleminekuvalitsuse ametisse astumine oli osa rahukokkuleppest, mis lõpetas Libeeria teise kodusõja "Ühendatud Libeerlased lepituse ja demokraatia eest" ülestõusnute ja president Charles Taylori vahel. Bryant oli varem ärimees ja valiti üleminekuvalitsuse eesotsa, kuna oli poliitiliselt neutraalne ning vastuvõetav kõigile osapooltele.
Jaanuaris 2007 küsitles politsei Bryanti kahtlustatuna korruptsioonis ja raha kõrvaldamises tema ametiajal. 27. veebruaril 2007 esitati talle süüdistus rohkem kui ühe miljoni USA dollari kõrvaldamises. 13. märtsil ta vahistati, kuid vabastati õige pea kautsjoni vastu. Kohus tema vastu algas 25. aprillil 2007. Bryant pole ennast süüdi tunnistanud. Septembris 2010 mõisteti ta kõigis süüdistuse punktides õigeks.
Map24

Map24 on tasuta veebipõhine kaarditarkvara ja reisiplaneerija, mis sisaldab tänavakaarte ja sõidujuhiseid paljude piirkondade kohta.
Teenus tugineb Javal põhinevale MapTP-protokollile, mis pakub selliseid võimalusi nagu kolmemõõtmeline marsruudi linnulennuvaade ja täielik interaktiivsus igal kaardil. Lisaks on võimalik vaadata GlobeXploreri pakutavaid satelliidipilte mitme riigi kohta.
APEWS

APEWS (inglise keeles "Anonymous Postmaster Early Warning System") on anonüümne teenus, mis peab nimekirja internetiteenuste pakkujatest, kelle serverites tegutsevad rämpsusaatjad ehk spämmerid või kes ei suuda ära hoida teistepoolset võrguressursside kuritarvitamist.
Klassikaline kitarr

Klassikaline kitarr (nimetatud ka hispaania kitarriks oma päritolu, mitte repertuaari tõttu) on keelpill.
Hornbosteli-Sachsi muusikainstrumentide liigituse järgi kuulub klassikaline kitarr kordofonide hulka.
Klassikalist kitarri iseloomustavad nailonist keeled (bassikeeltel on nailon tavaliselt kaetud metallist keermestusega), mida mängitakse sõrmitsedes. Nimetus "klassikaline kitarr" ei pea tähendama, et sellel esitatakse ainult klassikalist repertuaari (kuigi klassikaline muusika on osa selle pilli põhirepertuaarist) – klassikalisel kitarril mängitakse igasugust muusikat, näiteks džässi, folki jne.
Klassikalise kitarri ja selle repertuaari areng hõlmab rohkem kui nelja sajandit. Pilli ajaloole ja arengule on oma panuse andnud mitmed varasemad instrumendid, nagu renessansskitarr ehk gittern, vihuela ja barokk-kitarr. Klassikalise kitarri populaarsus on aastate jooksul püsinud tänu kuulsatele interpreetidele, arranžeerijatele ja heliloojatele. Lühidalt võiks nimetada järgmisi: Gaspar Sanz (1640–1710), Fernando Sor (1778–1839), Mauro Giuliani (1781–1829), Francisco Tárrega (1852–1909), Agustín Barrios Mangoré (1888–1944), Andrés Segovia (1893–1987), Alirio Diaz (1923), Presti-Lagoya Duo (tegutses 1955–1967: Ida Presti, Alexandre Lagoya), Julian Bream (1933) ja John Williams (1941).
Häälestus.
Klassikalise kitarri standardhäälestus alates esimesest keelest on e, b, g, d, A, E. Kõlab oktav madalamalt kui noodis kirjas.
Mängimine.
Mänguvõtete kirjeldused vasaku ja parema käe jaoks on tüüpilised paremakäelistele mängijatele.
Sõrmitsemine.
Paremakäelised mängijad kasutavad tavaliselt keelte sõrmitsemiseks parema käe sõrmi (pöial tõmbab keelt suunaga allapoole ja teised sõrmed suunaga ülespoole). Väikest sõrme kasutatakse harva selle väikeste mõõtmete tõttu (mõned kitarristid, nagu näiteks Štěpán Rak, kompenseerivad puudujäägi eriti pika sõrmeküünega).
Keele vibreeriva osa pikkuse muutmine (krihvid).
Teise käe sõrmi kasutatakse tavaliselt keele võnkuva osa pikkuse muutmiseks: selleks vajutab sõrm keele vastu ühte sõrmlaual olevatest astmetraatidest ehk krihvidest. Mida pilli kerele lähemalt keel vastu astmetraati vajutatakse, seda lühem on keele võnkuv osa ja seda kõrgem on heli.
Otsene kontakt keeltega.
Mängija kontakt pilli keeltega on vahetu (nagu ka teistel näppekeelpillidel, näiteks lautol). See asjaolu loob võimalused pilli tooni ja tämbri muutmiseks, sest keelt on võimalik tõmmata erinevat moodi ja erinevatest positsioonidest. Kitarristidel on mänguvõtete ja -meetodite suhtes suured valikuvõimalused.
Ülemaailmne AIDSi vastu võitlemise päev

Ülemaailmne AIDSi vastu võitlemise päev on 1. detsembril. Päeva tähistamise eesmärk on pöörata kogu maailma tähelepanu HIVi ja AIDSi levikule maailmas, solidaarsusele HIV-nakatunute ja AIDSihaigetega ning HIV-ennetustegevusele, pidurdamaks viiruse edasist levikut maailmas. Algatuse eestvedaja on Maailma Terviseorganisatsioon.
Ülemaailmsel AIDSi vastu võitlemise päeval kantakse punast solidaarsuslinti, mis sümboliseerib ühtsust võitluses HIV ja AIDSiga.
Paljudes riikides üle kogu maailma toimuvad ülemaailmsel AIDSi vastu võitlemise päeval HIV/AIDSi-probleemile suunatud üritused, nii ka Eestis.
NASCAR

NASCAR ehk National Assocation of Stock Car Auto Racing on USA autospordiorganisatsioon, mis korraldab võidusõidusarju USAs, Kanadas, Mehhikos ja Euroopas. Populaarseimad NASCARi korraldatavad sarjad on seeriaautode võistlussarjad Monster Energy NASCAR Cup, Xfinity Series ja Camping World Truck Series.
NASCAR on äriettevõte, mille rajas 1948. aastal endine mehaanik ja võidusõitja Bill France. Alates 2003. aastast juhib seda tema pojapoeg Brian France. Ettevõtte peakorter asub Florida osariigis Daytona Beachis. Samas linnas asub ka ovaalrada, kus iga aasta veebruaris peetakse Sprint Cupi sarja tuntuimat võidusõitu, Daytona 500 miili sõitu.
Allik

Allik on perekonnanimi.
2018. aasta 1. jaanuari seisuga oli Eestis perekonnanimi Allik 959 inimesel: 463 mehel ja 496 naisel. Perekonnanimede levikult on Allik meeste puhul 71. kohal ja naiste puhul 79. kohal.
Muusikainstrumentide liigitus

Muusikainstrumentide liigitamisel on palju variante. Juba 4. sajandil eKr liigitati Hiinas pillid materjali järgi (kivi, puit, siid). 1. sajandil eKr liigitati Indias nelja rühma:
Mahilloni ja Hornbosteli-Sachsi liigitus.
Victor-Charles Mahillon (1841-1924) oli Brüsseli konservatooriumi muuseumis pillikogu kuraator ja 1888. aasta kataloogis liigitas pillid nelja rühma:keelpillid, puhkpillid, trummid ja teised trummid. 
Erich Moritz von Hornbostel ja Curt Sachs avaldasid uue liigituse raamatus "Zeitschrift für Ethnologie" 1914. aastal.Hornbostel-Sachs liigitab pillid heli tekitamise viisi (heliallika) järgi ja seda kasutavad muusikateadlased.
Liigitamine mängimisviisi järgi.
Kõige tavalisem pillide liigitamine on mängimisviisi järgi
Olenemata sellest, et elektrikitarr ja süntesaator on elektroonilised pillid, liigitatakse nad tavaliselt keelpilliks ja klahvpilliks. Heli tekitamise viisi järgi liigitatakse nad elektrofonideks. Kuna klaveril lööb haamer vastu keeli ja paneb need võnkuma, liigitatakse ta mitte keelpilliks vaid kordofoniks ja klahvpilliks.
Liigitamine ulatuse järgi.
Ühe perekonna pille võib liigitada ka diapasooni järgi. 
Pillid liigitatakse diapasooni järgi:
Geograafiline liigitus.
Geograafiliselt võib pillid jagada
Muruniiduk

Muruniiduk on tööriist muru niitmiseks.
Kõige levinumad on neljataktilise bensiinimootoriga (töömaht 140–650 cm³, võimsus 3,5–26 hj) või diiselmootoriga (eriti suurte pindade niitmiseks) muruniidukid. Valmistatakse ka mehaanilisi (inimjõul käitatavaid) ja elektrimootoriga niidukeid.
Suuri muruniidukeid, mille juhtimiseks istutakse masina peal, nimetatakse murutraktoriteks.
Väikseid akutoitega automaatniidukeid nimetatakse robotmuruniidukiteks.
Muruniiduki tööorganiks on tera, mille pikkust mõõdetakse tollides või sentimeetrites (30–150 cm).
Tuntumad brändid: Toro, Husqvarna, Jonsered, Partner, Stiga.
Muusikainstrumentide loend

"Siin on alfabeetiliselt loetletud muusikainstrumente. Süstemaatiliselt on neid loetletud Muusikainstrumentide süstemaatilises loendis."
On ka loendid: 
__NoTOC__
A.
"aburukuwa" - akordion - akustiline kitarr - alpisarv - alt - altflööt - altklarnet - altsaksofon - altviiul - aulos
B.
bajaan - balalaika - bandoonium - bandžo - banduura - bariton - baritonsaksofon - barokkviiul - bassettklarnet - bassflööt - basskitarr - bassklarnet - bass-saksofon - basstromboon - basstrumm - blull - bodhrán - bongo - "boobam" - "bugle" - buzuki
C.
"cimbasso" - "Chamberlin" - "clavinet" - "clavivox"
D.
didžeriduu - digitaalklaver - dombra - domra - dultsimer - džembe
E.
eesti lõõtspill - elektrikitarr - elektroakustiline kitarr- elektriorel - elektriviiul - elektrooniline trumm - erhu - eufoonium
F.
fagott - fanfaar - Fender Rhodes - fiidel -flööt - flüügelhorn 
G.
gong - gusli
H.
haamerklaver - hammondi orel - hang - Hardangeri viiul - harf - harmoonium - havai kitarr - hekelfon - hi-hat - Hiiu kannel
I.
inglissarv
- "ingoma"
J.
jauram
K.
kammipill - kangling - kannel - kanuun - kariljon - karmoška - kastanjetid - kellamäng - kinnor - kitara - kitarr - klaasharmoonika - klahvakordion - klarnet - klassikaline kitarr - klaver - klavessiin - klavikord - kolmekeelne vioola - kontrabass - kontrabassklarnet - kontrafagott - kontsertiina - kontsertiino - kornet - koto - kromaatiline kannel - "kroncong" - krotala - krummhorn - ksülofon - kuljused - kõlapulgad - käsikellad - käsitrumm
L.
lauto - lehepill - lehmakell - litofon - lõõtspill - lüüra
M.
mandoliin - mandoola - marakas - marimba ehk marimbafon - mellotron - melofon - metallofon- mere trompet - metsasarv - "Moodswinger" - "Moonlander" - moogi süntesaator
N.
nuppakordion - "nyckelharpa"
O.
oboe - "oboe d'amore" - octobass - ofikleid - okariin - oktaavmandoliin - "Ondes Martenot" - orel - orkestrikellad
P.
paaniflööt - pajupill - pardipill - "parkapzuk" - parmupill - pasun - pikoloflööt - "pku" - plokkflööt - pommer - portatiivorel - positiivorel - psalteerium - põikflööt - põispill - põsepill
R.
rahvakannel - rataslüüra - ravanahatha - rebekk
S.
saas - "sackbut" - saksofon - sarangi - savipiilu - serpent - setu kannel - simbel - sitar - sopransaksofon - spinett - susafon - suupill - suur trumm - sämpler - süntesaator - süürinks - "Synclavier" 
Š.
šalmei - šofar - "švi"
T.
tabla - taldrikud - tambora - tamburiin - tamtamm - "tenori-on" - tenorsaksofon - teremin - tiibklaver - timpan - tom-tom - torukellad - torupill - triangel - tromboon - trompet - trummikomplekt - trummimasin - tsitter - tšelesta - tšello - tubafon - tuuba - tuulekannel - "txalaparta"
U.
uud - ukulele
V.
valiha - varioola - vibrafon - vihuela - viiul - vilepill - vioola - "viola d'amore" - "viola da gamba" - violoon - virginaal - "vuvuzela" - väikekannel - väike trumm
W.
wagneri tuuba
Galanta

Galanta (ungari "Galánta", saksa "Gallandau") on linn Slovakkias Trnava maakonnas, Galanta ringkonna halduskeskus.
Levice

Levice (ungari "Léva", saksa "Lewenz") on linn Slovakkias Nitra maakonnas, Levice ringkonna halduskeskus. Asub Hroni jõe vasakul kaldal.
Bardejov

Bardejov (ungari keeles "Bártfa", saksa keeles "Bartfeld") on linn Slovakkias Prešovi maakonnas, Bardejovi ringkonna halduskeskus.
Čadca

Čadca (ungari "Csaca", saksa "Tschadsa", poola "Czadca") on linn Slovakkias Žilina maakonnas, Čadca ringkonna halduskeskus.
Asulat on esmamainitud 1565. aastal. Linnaõigused sai Čadca 1778. aastal.
Banská Štiavnica

Banská Štiavnica on linn Slovakkias Banská Bystrica maakonnas, Banská Štiavnica ringkonna halduskeskus.
Čierna nad Tisou

Čierna nad Tisou (ungari "Tiszacsernyő") on linn Slovakkias Košice maakonnas Trebišovi ringkonnas. Čierna nad Tisou asub Tisza jõe lähedal, Ukraina ja Ungari piirist mõlemast 3,5 km kaugusel.
Ajalugu.
Čierna nad Tisou on asuatud 1946. aastal. Asula rajati selleks, et luua raudtee ümberlaadimispunkt kaubavahetuse jaoks Tšehhoslovakkia ja Nõukogude Liidu vahel.
Linnaks sai Čierna nad Tisou 1969. aastal.
1968. aasta 29. juulist kuni 1. augustini toimus Čierna nad Tisous kohtumine NLKP KK peasekretäri Leonid Brežnevi ja Tšehhoslovakkia Kommunistlik Partei peasekretäri Alexander Dubčeki vahel.
Rahvastik.
Slovakkia 2021. aasta rahvaloenduse andmetel oli Čierna nad Tisou elanikest ungarlasi 51,39%, slovakke 37,7%, ukrainlasi 0,42%, mustlasi 0,33%, albaanlasi 0,22%, tšehhe 0,17%, vietnamlasi 0,17%. Rahvus oli teadmata 9,45-l elanikest.
Volgodonski tuumaelektrijaam

Volgodonski tuumaelektrijaam (vene "Волгодонская АЭС"), ka Rostovi tuumaelektrijaam ("Ростовская АЭС"), on Venemaal Rostovi oblastis Volgodonskist 12 km kaugusel asuv tuumaelektrijaam.
Jaama hakati ehitama 1. septembril 1981. Ehitus peatati 1990. aastal avalikkuse survel. Pärast projekti korrigeerimist ja kavandatavate reaktorite vähendamist 4-lt 2-le jätkati ehitust 2000. aastal. 30. märtsil 2001 hakkas tööle 1. reaktor (VVER-1000) võimsusega 1000 MW. 
2. reaktor valmis 2009. aastal ja hakkab elektrit tootma 2010. aasta kevadel. 
2009. aastal saadi ka 3. ja 4. reaktori ehitamisluba ning alustati 3. reaktori ehitust.
Rami Sa'ari

Rami Sa'ari (kasutatakse ka nimekuju "Rami" Saari; heebrea רמי סערי; sündinud 17. septembril 1963 Petaẖ-Tikvas Iisraelis) on iisraeli luuletaja, tõlkija, keeleteadlane ja kirjanduskriitik. 
Ta õppis ja õpetas semiidi ja uurali keeli Helsingi Ülikoolis, Budapestis Loránd Eötvösi ülikoolis ja Jeruusalemma heebrea ülikoolis ning sai doktorikraadi 2003. aastal. Tema doktoriväitekiri "Malta prepositsioonid" ilmus 2003. aastal kirjastuses Carmel.
Helsingi ülikoolis õppis ta Ago Künnapi käe all ühe semestri ka eesti keelt.
Juuniks 2021 on Sa'aril ilmunud 12 raamatut ja üle 80 tõlkeraamatu. Tõlkinud on ta nii luulet kui proosat albaania, eesti, soome, kreeka, ungari, portugali ja hispaania keelest. Muuhulgas on Sa'ari tõlkinud järgmisi eesti autoreid: Jaan Kaplinski ("Jää ja Titanic", 2008), Ellen Niit, Ivar Sild, Mari Vallisoo, Juhan Viiding ja Tõnu Õnnepalu (https://www.ramisaari.com/estonit-shira/ ja https://www.ramisaari.com/estonit-siporet/) 
2002. aastast on ta toimetanud rahvusvahelise luuleveebi www.poetryinternational.org Iisraeli luulekülgi. 
Alates 2005. aastast on ta toimetanud raamatusarja "Tsafon" ("Põhi"), mis tutvustab iisraeli lugejatele Baltimaade ja Skandinaavia maade kirjandust. 1996. ja 2003. aastal sai ta Peaministri kirjandusauhinna (Iisraeli kõige olulisem kirjandusauhind) ja 2006. aastal Tšernihhovski auhinna tõlgete eest. Luuletaja ametlikul kodulehel (https://www.ramisaari.com/rami-saari/) on rohkem ja aktuaalset infot ka eesti keeles.
Ferdinand Cohn

Ferdinand Julius Cohn (24. jaanuar 1828 Breslau – 25. juuni 1898 Breslau) oli saksa bioloog ja taimefüsioloog, üks mikrobioloogia rajajaid.
Cohn sai 1847. aastal kraadi botaanikas, olles 19-aastane. 
Cohn oli esimene, kes klassifitseeris bakterid taimede hulka. Ta jagas ka bakterid nelja rühma: "Sphaerobacteria" (kerakujulised), "Microbacteria" (pulkjad), "Desmobacteria" (filamentsed) ja "Spirobacteria" (kruvikujulised bakterid).
Aastal 1885 pälvis ta mikrobioloogide kõrgeima auhinna – Leeuwenhoeki medali.
Cohn on tuntud ka grampositiivsete "Bacillus"'e perekonda kuuluvate bakterite elutsükli uurijana: ta avastas, et kui "Bacillus"'e bakterid satuvad ebasoodsasse keskkonda (näiteks kõrge temperatuuri kätte), siis moodustavad nad endospoore. Sellega näitas Cohn, et steriliseerimine kuumutamisega ei ole efektiivne.
Hans Christian Gram

Hans Christian Joachim Gram (13. september 1853 – 14. november 1938) oli taani bakterioloog.
Elukäik ja teadustöö.
Ta sündis Frederik Terkel Julius Grami, kes oli õigusteaduste professor, ja Louise Christiane Roulundi peres.
Ta õppis botaanikat Kopenhaageni Ülikoolis, kus oli zooloog Japetus Steenstrupi õpipoiss. Taimi õppides omandas ta farmakoloogia alused ja mikroskoobi kasutamise oskuse.
Aastal 1878 alustas ta õpinguid meditsiinikoolis, mille lõpetas 1883. Aastatel 1878–1885 reisis ta mööda Euroopat. 
Aastal 1884 töötas ta Berliinis välja bakterite värvimise meetodi (gramreaktiivsus), mille järgi sai eristada kahte bakteriterühma – grampositiivseid ja gramnegatiivseid baktereid. Seda meetodit kasutatakse laialdaselt ka tänapäeva meditsiinimikrobioloogias.
Joosep Järvesaar

Joosep Järvesaar (sündinud 24. juulil 1988 Pärnus) on eesti laulja. 
Ta oli 2004. aastal koos Mihkel Mõttuse ja Alo-Martin Mathieseniga ansambli Bedwetters asutajate hulgas. Järvesaar: "16aastasena arutasin sõbraga, kes oskas kitarri mängida, et võiks hakata bändi tegema. Teine sõber teatas seepeale: "No ma tulen trummariks!", ise polnud elu sees trummide taga istunud. Mina olin vaid lastelaule laulnud! Ja hakkasimegi proove tegema."
Ansambel võitis 2007. aastal MTV muusikaauhindade galal Euroopa uue helikeele auhinna (New Sounds Of Europe). 2013. aastal peatas ansambel tegevuse, kuid taasühines 2022. aastal. 
2015. aastal asutas Järvesaar koos Hugo-Martin Maasika ja Ago Teppandiga elektroonilist tantsumuusikat viljeleva bändi Cartoon, mis teatas 2017. aastal laialiminekust, kuid 2020. aastal ansambli tegevus taastati.
Ta osales 2016. aasta sügishooajal meelelahutussaates "Su nägu kõlab tuttavalt".
Joosep Järvesaar, kui elektronmuusika produtsent nimega Jozels, avaldas 2020. aastal kaks singlit – Lil Black Heart ja Milka. 2021. aastal avaldas Jozels singli Holding On To Your Silence.
Isiklikku.
Tal on suhe Liisa Leetmaga, neil on tütar Elsa.
Bennewitzi vald

Bennewitz on vald Saksamaal Saksimaa Leipzigi kreisis.
Borsdorfi vald

Borsdorf on vald Saksamaal Saksimaa liidumaal Leipzigi kreisis.
Kuni 2008. aastani kuulus vald Muldentali kreisi.
Falkenhaini vald

Falkenhain on endine vald Saksamaal Saksimaa liidumaal Leipzigi kreisis.
Kuni 2008. aastani kuulus vald Muldentali kreisi. 2012. aastal läks vald uue Lossatali valla koosseisu.
Alveolaadid

Alveolaadid ("Alveolata") on suur protistide rühm, kuhu kuulub kolm hõimkonda – dinoflagellaadid (nimetatud ka vagurviburlasteks), tsiliaadid ehk ripsloomad ja "Apicomplexa"'d. Alveolaatide mitmekesisus on väga suur, kuid kolm hõimkonda on monofüleetilised, kuna seda kinnitavad kindlaks tehtud strukturaalsed ja geneetilised sarnasused. 
Rühm (käsitletakse sageli superhõimkonnana) on nime saanud sellest, et neil kõigil on välja kujunenud membraanialune alveolaatide (vesiikulite) süsteem. Dinoflagellaatidel on sageli alveolaatidest moodustunud pantser.
Haptofüüdid

Haptofüüdid ("Haptophyta") ehk prümnesiofüüdid on kromalveolaatide hõimkond. Enamik haptofüüte elab meres, vähesed ka magevees.
Haptofüütidel on olemas kloroplastid ja nad on valdavalt planktilised. Neil on kaks viburit ja sünapomorfne haptoteema. Haptofüütide suurus jääb 2–20 mikromeetri vahele.
Alküülimine

Alküülimine (nimetatakse ka alküleerimine) on keemiline reaktsioon, milles toimub alküülrühma ülekanne ühest molekulist teise. Alküülimist võib vaadata ka kui alküülrühma sisseviimist substraadi molekuli. Orgaanilises sünteesis on alküülimine süsinikahela pikendamise võimalus. Alküülrühma võib substraadi molekuli sisse viia kas karbokatioonina, karbanioonina, vaba radikaalina või karbeenina (või nende ekvivalendina). 
Alkoholide ja fenoolide alküülimisel saadakse alküüleetrid:
R-OH + R'X → R-O-R' + HX
Alküülimise erijuhtudeks on:
Elussüsteemides, biokeemias ja looduslike ühendite sünteesis on kõige enam tuntud metüleerimine ja prenüleerimine, see on metüül- või prenüülrühma sisseviimine substraati. 
Naftakeemias tähendab alküülimine isobutaani alküülimist olefiinidega (põhiliselt propeeni ja buteeni seguga) tugeva happe juuresolekul.
Märkus. Vahel vaadeldakse alküülimist laiendatult kui uue C–C sideme moodustumist. Sel juhul kuuluvad siia ka alkoksümetüleerimine, hüdroksüalküleerimine ja atsüleerimine.
Krivasoo lahing

Krivasoo lahing toimus 16. novembrist kuni 30. detsembrini 1919. aastal Eesti Vabadussõjas Eesti vägede ja Punaarmee vahel Krivasoo küla ümbruses. Vene ajalookirjanduses nimetatakse lahingut "Kriuša lahinguks".
Punaarmee Läänerinde armeekomandöri Vladimir Gittise juhtimisel ründas üle Krivasoo Auvere suunas 7. ja 15. armee jõududega (6. diviisi umbes 40 000 meest ja 200 suurtükki) eesmärgiga Viru rinde väed ümber piirata. 
Punaarmee rünnakule seisid Viru rindel vastas kindral Aleksander Tõnissonile alluvad 1. ja 3. Diviisi väeosad (umbes 15 000 meest ja 160 suurtükki).
Lahingu käik.
17. novembril 1919 murdis Punaarmee 17. armee löögigrupp, mis koosnes 12 polgust Vääska juures rinde läbi ja alustas edasitungi Auvere suunas. Öösel üle Krivasoo piirkonnas laiaks ja aeglasevooluliseks muutunud ja jäätunud Narva jõe tunginud punaväed ei kohanud tõsist vastupanu, sest soisel alal ei olnud võimalik rajada kaitsekraavidega püsivalt mehitatud rindejoont. Punaarmee lõi ohtliku platsdarmi Auvere suunas eesmärgiga vallutada Jõhvi-Narva raudteelõik. Samal ajal ründas Punaarmee lakkamatute rünnakutega ja väga tugeva suurtükitule toetusel Narvast ida pool positsioone Annenskaja, Dubrovka ja Sala küla joonel.
Eesti vägede 1, 6. ja 8. jalaväepolgu jõududega antud vastulöök taastas esialgse rindejoone. 
Punaarmee ründas veel korduvalt Eesti positsioone, kuid nendest läbi murda enam ei suudetud. Rünnakute tagajärjel suuri kaotusi kandnud Punaarmee rünnakud vaibusid 30. detsembriks 1919.
Saukse

Saukse on küla Lääne-Virumaal Kadrina vallas. 
Küla oli kuni 2007. aastani osa Vandu külast.
2011. aasta rahvaloenduse andmetel elas külas 23 inimest. Kõik olid eestlased. 
Külas asub Saukse hiiesalu.
Orutaguse

Orutaguse on küla Lääne-Virumaal Kadrina vallas. 
Küla oli kuni 2007. aastani osa Vandu külast.
2011. aasta rahvaloenduse andmetel elas külas 19 inimest. Neist 16 olid eestlased.
GA (kaliiber)

GA on sileraudse relva kaliibri tähis ning tuleneb ingliskeelsest sõnast "gauge", mis tähendab kaliibrit.
Funk

Funk on afroameerika tantsumuusika, milles on esiplaanil rütm; harmoonia ja meloodia on vähem tähtsad. Rütm on punkteeritud, palju kasutatakse sünkoope. Rütmilistele kitarri-, vaskpilli- ja bassikäikudele ning trummiaktsentidele lisandub gospellik laulmisstiil. 
"Funk" on mitme stiili – džässi, roki ja bluusi sulam, mille kujunemisele 1960. aastatel andis tõuke ka soul (plaadifirmad Atlantic ja Stax). 
Basskitarri osatähtsus on tavatult suur, lähenedes juba soolopilli omale. Tüüpiline on sünkopeeritud löökpilli hüplev heli, mida tekitatakse sõrmedega keeltele laksates. Bassi ülesanded üle võtnud rütmikitarril mängitakse lühikesi bluusilikke käike. Vaskpillide käigud on kiiremad kui soulis ning tihti väga lühikesed ja särtsakad. Lugude aluseks on sageli lihtne ja lühike motiiv, mida lõpmatuseni korratakse. 
"Funk"-stiili erinevateks vooludeks on "jazz funk", eksperimentaalne "funk", psühhedeelne "funk", valgete "funk" jt.
"Funk"-muusika esitajate hulgas on rohkem ansambleid kui soliste. Ansamblitest kuulsamad on Earth Wind and Fire, Tower of Power, The Commodores, solistidest James Brown, George Clinton.
Sergei Vinogradski

Sergei Nikolajevitš Vinogradski (13. september 1856 Kiiev – 24. veebruar 1953 Pariis) oli vene mikrobioloog, ökoloog ja mullateadlane, kes sõnastas elutsükli kontseptsiooni ja avastas nitrifikatsiooni läbi viivad bakterid, kes olid esimesed teadaolevad kemolitotroofid ehk kemoautotroofid.
Vinogradski sai tuntuks kemoautotroofia avastamisega. See on protsess, kus organismid saavad elutegevuseks vajaliku energia anorgaaniliste ainete lagundamisest ning süsinikuallikana kasutavad süsihappegaasi (CO2). Varem arvati, et autotroofsed organismid saavad eluks vajaliku energia üksnes päikesekiirgusest, mitte aga anorgaaniliste ühendite reaktsioonidest. 
Vinogradskit peetakse ka üheks esimeseks mikroökoloogia ja keskkonnamikrobioloogia viljelejaks.
Ptolemaios (täpsustus)

Ptolemaios (kreeka Πτολεμαῖος) on nimi, mis tuleneb kreekakeelsest sõnast 'sõjakas'. Ptolemaiose nime on kandnud mitmed valitsejad ja teised tuntud inimesed.
Cornelius van Niel

Cornelis (Cornelius) Bernardus van Niel (4. november 1897 – 10. märts 1985) oli hollandi-ameerika mikrobioloog.
Ta oli üldmikrobioloogia pioneer USAs ning tegi tähtsaid avastusi, seletamaks fotosünteesi keemilist olemust. 
Uurides purpurseid ja rohelisi väävlibaktereid, tegi ta kindlaks, et fotosüntees on valgusest sõltuv redoksreaktsioon, kus protsessis eralduv hapnik pärineb veest (H2O-st) ja mitte, nagu varem arvati, CO2-st. Tema võrrand näeb välja järgmiselt:
2 H2A + CO2 → 2A + CH2O + H2O
Fotosünteesi summaarvõrrand oli fotosünteesi keemilisest olemusest arusaamise üks nurgakive. Hiljem tõestas selle õigsust veel Robert Hill.
Aastal 1961 defineeris van Niel koostöös Roger Stanieriga prokarüoote kui rakke, kus tuumamaterjal ei ole ümbritsetud tuumamembraaniga, ja eukarüoote kui rakke, kus on tuumamembraan eristunud. Seda väidet peetakse tänapäeval kõige põhimõttelisemaks erinevuseks elusorganismide vahel. 
Tunnustus.
Cornelius van Niel valiti 1948. aastal Ameerika Filosoofiaseltsi liikmeks.
1963. aastal pälvis ta USA Rahvusliku Teaduse medali.
Dorian Gray portree

"Dorian Gray portree" on Oscar Wilde'i romaan rikka, ilusa ja esialgu rikkumata noormehe elust.
Kõigepealt ilmus lugu 13-peatükilisena 1890. aastal kuukirjas Lippincott. Aasta hiljem ilmunud trükis oli seitse peatükki rohkem ning osa varasematest peatükkidest oli väidetavalt algse väljaande liialt homoerootilise sisu tõttu ümber tehtud.
Teos langes tollases puritaanlikus Suurbritannias moraalse kriitika alla. Teost kasutati süütõendina Oscar Wilde'i vastu 1895. aasta kohtuprotsessil, kus viimast süüdistati homoseksuaalsuses (hoolimata otseste homoseksuaalsuse viidete puudumisele teoses).
Sisu.
Kunstnik Basil Hallward, kes Doriani maalib, on pimestatud viimase füüsilisest ilust ning usub, et noormees on ta täiesti uudselt maalima pannud. Basili ateljees kohtab Dorian lord Henryt, kelle maailmavaade teda sügavalt paelub. Lord Henry sõnul tasub elus püüelda vaid ilu ja meeleliste kogemuste poole. Mõistes, et ilu ei ole jääv, soovib Dorian, et tema asemel vananeks tema portree.
Dorian tutvub näitleja Sibyliga, kes räpases teatris Shakespeare'i esitab. Dorian on näitlejanna osatäitmise lummuses. Peagi teeb Dorian Sibylile abieluettepaneku. Sibyli ema on abielu suhtes skeptiline ja ta vend lubab Doriani tappa, kui viimane peaks ta õele haiget tegema. Kui Dorian kutsub Basili ja lord Henry teatrisse Sibylit vaatama, selgub, et näitlejanna on suurest armastusest Doriani vastu oma näitlemisoskuse kaotanud. Dorian jätab Sibyli maha, põhjendades seda tema näitlejameisterlikkuse, mida ta tegelikult armastas, kadumisega. Dorian murrab neiu südame ning Sibyl võtab endalt elu.
Dorian avastab, et ta soov on täide läinud – tema portree vananeb. Maal vananeb iga Doriani patuga, samal ajal kui tema enda välimus püsib muutumatuna. Dorian elab järgmised 18 aastat ilma vähimagi vananemise märgita ebamoraalset elu. Viimaks süüdistab ta Basilit oma saatuses ning pussitab ta surnuks. Ta šantažeerib keemik Alan Campbelli, oma vana sõbra, Basili laipa hävitama. Dorian põgeneb oma kuriteo eest oopiumiurgastesse. Nende läheduses kohtab ta Sibyli venda Jamesi, kes arvab Doriani ära tundvat ja üritab teda tappa. Dorian aga pääseb, väites, et nii noore mehena ei saanud ta kaheksateist aastat tagasi Jamesi õega kihlatud olla.
Viimaks otsustab Dorian taas kõlbelist elu elama hakata. Portree aga vananeb sellegipoolest edasi. Seda nähes otsustab Dorian maali hävitada ning lööb noa lõuendisse. Dorian leitakse südamesse löödud noaga ning äkitselt vanaks jäänuna. Dorian Gray portree on taas noor.
Konformsus

Konformsus – püsiv isiksuse omadus. Tekib konformismi pideval esinemisel.
Konformism - kui inimene allub grupi survele ja loobub oma tõekspidamitest, püüab elada, mõelda ja toimida nii, nagu kõik.
Omased jooned:
• sisendatavus
• emotsionaalne aheldatus
• alaväärsustunne
• mure teiste heakskiidu/hukkamõistmise pärast
• on seda tugevam, mida rohkem on grupis liikmeid
Allikad:
• püüd toimida õigesti ja toetuda seejuures teiste antud normidele
• püüd meeldida kaaslastele
• püüd saada tasu sobiva käitumise eest ja vältida karistusi ebasobiva käitumise eest
Heterokondid

Heterokondid ("Heterokontophyta") ehk stramenopiilid on suur eukarüootide rühm, kuhu kuulub umbes 10 500 liiki. Sellesse kuulub nii üherakulisi kui ka hulkrakseid organisme.
London After Midnight

"London After Midnight" oli 1927. aasta USA tummfilm. Tegemist on "kadunud filmiga", tõenäoliselt ei eksisteeri filmist ühtegi eksemplari. Viimane teadaolev koopia hävis 1965. aastal Metro-Goldwyn-Mayeri ladude põlengus.
1935. aastal tehti filmist uus heliga ligilähedane versioon "Mark of the Vampire".
2002. aastal Turner Classic Movies rekonstrueeris 45-minutilise versiooni, kasutades filmist pärinevaid fotosid.
Liitvetikad

Liitvetikad ehk glaukotsüstofüüdid ("Glaucophyta") on eukarüootide rühma kuuluv väike hõimkond mageveelisi vetikaid. Glaukotsüstofüütide eripäraks on primitiivsete kloroplastide, mis sarnanevad tsüanobakterite kloroplastidega, ja peptidoglükaanist rakuseina olemasolu.
Mustvaeras

Mustvaeras ("Melanitta nigra") on partlaste sugukonda kuuluv veelinnuliik.
Ta on peaaegu rongasuurune, üleni musta (isaslind) või tumepruuni (emaslind) sulestikuga. Pesitseb tundravööndis. Eestist rändab läbi sadade tuhandetena mööda põhjarannikut. Kaal kuni 1,5 kg.
Eestis hinnatakse mustvaera talvist arvukust 100–1000 isendile.
Ida-mustvaerast on peetud mustvaera alamliigiks.
Sisekommunikatsioon

 
Sisekommunikatsioon on organisatsiooni või asutuse sisene infovahetus.
Organisatsioonisisene ehk sisekommunikatsioon on demokraatlik, kahesuunaline, tasakaalustatud kommunikatsioon, kus mõjutamise asemel toimub personali kaasamine ja kommunikatsioonis osalemine. Selle tulemusena toimub töötajate väärtustamine organisatsioonis.
Sisekommunikatsiooni vahendid ehk kanalid.
Sisekommunikatsiooni efektiivsust mõjutavad tegurid.
Sisekommunikatsiooni efektiivsust mõjutavad mitmesugused tegurid, näiteks:
Info liikumise kriteeriumid.
Ühiskonna ja organisatsiooni pideva muutumise tõttu on vaja infot operatiivselt edasi anda ja tagasi saada. Info liikumine peab olema:
Näiteks mingisse keskkonda sisenemiseks peab töötaja end identifitseerima – see võimaldab juhtida ja jälgida keskkonna turvalisust.
Näiteks hakkab tööga hiljaks jäänud inimene vabanduskirjas põhjalikult selgitama, miks ta ei jõudnud tööd teha: viibis koosolekul, kus räägiti, kui oluline on jõuda oma töö õigeks ajaks valmis.
Infoblokeeringuid saab edukalt ennetada juhul, kui asutuses on
Corpse paint

Corpse paint on "black metal"'i bändidele iseloomulik näomaaling. 
Tavaliselt kasutatakse musta ja valget värvi – valge taustavärvi peale tõmmatakse ümber silmade tugevad mustad tõmbed. Samuti on tugevalt rõhutatud suu ümbrus. Eriti levinud on nn teatraalne kurbuse-karmuse joon – suunurgad allapoole. "Corpse paint"'il ei ole kindlaid reegleid, mistõttu on levinud mitmekesised fantaasiavabad näomaalingud.
SdKfz 2

SdKfz 2, täieliku nimega NSU-Kettenkrad HK-101, tuntud ka lihtsalt nime all Kettenkrad, on Saksamaal teise maailmasõja ajal toodetud mitmeotstarbeline poolroomikveok-mootorratas.
Masin töötati välja 1940. aastal firmas NSU Motorenwerke AG Neckarsulmis Heereswaffenamti (Maavägede tehnilise varustuse amet) tellimusel. Esialgu mägiüksustele mõeldud masin sai kiiresti populaarseks kogu Saksa armees, kus neid kasutati kergete suurtükkide, õhutõrjekahurite, miinipildujate, telefonikaabli ning erisuguste haagiste pukseerimiseks. SdKfz 2 kõiki mudeleid toodeti firmades NSU ja Stower aastatel 1940–1944 kokku 8345 masinat.
Modifikatsioonid.
SdKfz 2 – baasmasin. Korpus oli keevitatud, esirattakahvel oli stantsitud ja pärines mootorrattalt. Esiratta läbimõõt oli 450 mm ja tagumiste kanderataste läbimõõt 410 mm (esimestel masinatel veidi suuremad). Mootorratta juhiiste paiknes korpuse esiosas ning juhist paremale ja vasakule jäid kütusepaagid. Keskosas paiknes automootor ja ahtriosas iste kahele inimesele.
SdKfz 2/1 – välikaabli transpordiks kohandatud baasmasin.
SdKfz 2/2 – raske välikaabli transpordiks kohandatud baasmasin.
Hilisem kasutus.
Pärast Teist maailmasõda kasutati neid masinaid palju aastaid põllumajanduses ja metsatööstuses ning posti vedamiseks mägistes piirkondades.